ANUNȚ

Astăzi, 25.03.2025, Autoritatea Națională de Reglementare pentru Serviciile Comunitare de Utilități Publice, anunță deschiderea procedurii de transparență decizională în procesul de elaborare a ***proiectului de modificare și completare a Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin*** ***Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022.***

Prin soluțiile legislative propuse se asigură implementarea unei proceduri simplificate de aprobare anuală a ajustării/modificării tarifelor și taxelor de salubrizare, precum și acoperirea din tarife a costurilor de operare pentru colectarea separată a deșeurilor textile și a deșeurilor periculoase menajere din deșeurile municipale, obligatorie începând cu 1 ianuarie 2025.

Totodată, prin machetele, în format Excel, privind calculul tarifelor distincte pentru gestionarea deșeurilor și calculul taxelor de salubrizare, prevăzute în anexele 5 și 6 la normele metodologice, se asigură calcularea corectă a nivelului tarifelor distincte și taxelor de salubrizare, atât la nivel de unitate/subdiviziune administrativ-teritorială cât și la nivelul unităților administrativ-teritoriale membre ale asociației de dezvoltare intercomunitară.

Proiectul de act normativ poate fi consultat:

• pe pagina de internet a instituției, la <https://www.anrsc.ro/proiecte-acte-normative>

• la sediul instituției din str. Lucian Blaga nr. 4, Sector 3, București

Proiectul de act normativ se poate obține în copie, pe bază de cerere depusă la biroul de relații cu publicul al instituției.

Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 25.04.2025, astfel:

* în format electronic pe adresa de e-mail: cabinet@anrsc.ro;
* prin poștă, pe adresa str. Lucian Blaga nr. 4, Sector 3, București;
* la sediul instituției, la Registratură, între orele 8.00 – 16.00.

Materialele transmise vor purta mențiunea „Propuneri privind proiectul de Ordin pentru modificarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.“

Nepreluarea recomandărilor formulate și înaintate în scris va fi justificată în scris.

Pentru informații suplimentare, vă stăm la dispoziție la următoarele date de contact: telefon: 021/317.97.51, e-mail: iulian.bandoiu@anrsc.ro , persoană de contact: domnul Iulian Băndoiu.